***Монгол Улсын Их Хурлын 2012 оны хаврын ээлжит чуулганы Хууль зүйн байнгын хорооны 05 дугаар сарын 11-ний өдөр /Баасан гариг/-ийн хуралдаан 10 цаг 05 минутад Төрийн ордны “Б” танхимд эхлэв.***

Улсын Их Хурлын гишүүн, Хууль зүйн байнгын хорооны дарга Д.Одбаяр ирц, хэлэлцэх асуудлыг танилцуулж хуралдааныг даргалав.

*Хуралдаанд ирвэл зохих 19 гишүүнээс 10 гишүүн ирж, 52.6 хувийн ирцтэй байв. Үүнд:*

***Чөлөөтэй:****Ц.Мөнх-Оргил, С.Эрдэнэ, Баттулга, С.Баярцогт, Ц.Нямдорж, Д.Оюунхорол, Ж.Сүхбаатар, Б.Чойжилсүрэн.*

***Өвчтэй:*** *С.Баяр.*

***Нэг.Шүүхийн захиргааны тухай хуулийн төсөл*** *(анхны хэлэлцүүлэг).*

Хэлэлцэж буй асуудалтай холбогдууланХууль зүй, дотоод хэргийн яамны Төрийн нарийн бичгийн дарга Г.Баясгалан, Монгол Улсын Ерөнхийлөгчийн хуулийн бодлого хариуцсан шадар туслах Ж.Баярцэцэг, Улсын Их Хурлын Тамгын газрын Эрх зүй хууль тогтоомжийн хэлтсийн зөвлөх С.Энхбаяр, Хууль зүйн байнгын хорооны зөвлөх Б.Баасандорж, референт Г.Нямдэлгэр нарын бүрэлдэхүүнтэй ажлын хэсэг байлцав.

Хуулийн төслийн анхны хэлэлцүүлэгтэй холбогдуулан асуулт болон саналтай гишүүд гараагүй.

Улсын Их Хурлын гишүүн, Байнгын хорооны дарга Д.Одбаяр хуулийн төслийн талаарх зарчмын зөрүүтэй саналын томъёоллоор санал хураалт явуулав.

Байнгын хорооноос гарах санал, дүгнэлтийг Улсын Их Хурлын гишүүн Д.Одбаяр чуулганы нэгдсэн хуралдаанд танилцуулахаар тогтов.

*Хуралдаан 10 цаг 15 минутад өндөрлөв.*

***Монгол Улсын Их Хурлын 2012 оны хаврын ээлжит чуулганы Хууль зүйн байнгын хорооны 05 дугаар сарын 11-ний өдөр /Баасан гариг/-ийн хуралдаан 10 цаг 05 минутад Төрийн ордны “Б” танхимд эхлэв.***

За хэлэлцэх асуудлаа танилцуулъя. Шүүхийн захиргааны тухай хуулийн төсөл анхны хэлэлцүүлэг үргэлжилнэ. Хэлэлцэх асуудалтай холбогдуулж асуулт, саналтай гишүүд байхгүй байна. За баярлалаа.

За саналаа хураая.

Төслийн 13 дугаар зүйлийн 13.1, 13.2 дахь хэсгийг дор дурдснаар өөрчлөн найруулах:

13.1.Ерөнхий зөвлөл нь дарга, 4 гишүүнээс бүрдэх бөгөөд Ерөнхий зөвлөлийн бүрэлдэхүүнд Улсын Их Хурал, Ерөнхийлөгч, Засгийн газар, Улсын дээд шүүхээс томилсон тус бүр нэг хүн багтана.

13.2.Ерөнхий зөвлөлийн дарга, гишүүд нь орон тооны байх бөгөөд бүрэн эрхийн хугацаа 5 жил байна.

Энэ томъёоллыг дэмжье гэсэн саналтай гишүүд.

Зөвшөөрсөн 6

Татгалзсан 4

2.Төслийн 13 дугаар зүйлийн 13.3 дахь хэсгийг хасах.

Дэмжье гэсэн томъёоллоор.

Зөвшөөрсөн 6

Татгалзсан 4

За баярлалаа.

3. Төслийн 13 дугаар зүйлийн 13.4 дахь хэсгийг хасах.

Дэмжье гэсэн томъёоллоор.

Зөвшөөрсөн 6

Татгалзсан 4

4. Төслийн 13 дугаар зүйлийн 13.5 дахь хэсгийг хасах.

Дэмжье гэсэн томъёоллоор.

Зөвшөөрсөн 6

Татгалзсан 4

5. Төслийн 13 дугаар зүйлийн 13.6 дахь хэсгийг дор дурсанаар өөрчлөн найруулах:

13.6.Ерөнхий зөвлөлийн дарга, гишүүний бүрэн эрхийн хугацаа дуусгавар болсон, эсхүл хугацаанаас өмнө чөлөөлөгдсөн бол дараагийн гишүүнийг эрх бүхий этгээд сул орон тоо гарснаас хойш 30 хоногийн дотор нөхөн томилно.

Энэ саналыг дэмжье гэсэн томъёоллоор.

Зөвшөөрсөн 6

Татгалзсан 4

За баярлалаа.

6.Төслийн 18 дугаар зүйлийн 18.1.11 дэх заалтын “Ерөнхийлөгчид өргөн мэдүүлэх” гэснийг “томилсон байгууллагад мэдэгдэх” гэж өөрчлөх:

Энэ саналыг дэмжье гэсэн томъёоллоор.

Зөвшөөрсөн 6

Татгалзсан 4

За баярлалаа.

Санал хураалт дууслаа илтгэгч гишүүн Д.Одбаяр. Хэлэлцэх асуудлыг хэлэлцэж дууслаа. Байнгын хорооны хуралдаан хаасныг мэдэгдье.

**Соронзон хальснаас буулгасан:**

ХУРАЛДААНЫ ТЭМДЭГЛЭЛ

ХӨТЛӨГЧ П.МЯДАГМАА